Public procurement notice: Contract Notice
Published: 2024-08-06
Region: EL304
Contract type: Services
Procedure: Open procedure
CPV classification: 30200000 | 72000000 | 72312000: Data entry services | 79340000 | 79530000
Estimated value: 2006451.61 EUR
Submission deadline: 2024-09-10
Award criteria: quality, price
EU fund: eu-funds

Technical requirements: ΔΙΑΚΗΡΥΞΗ ΔΙΕΘΝΟΥΣ ΑΝΟΙΚΤΟΥ ΗΛΕΚΤΡΟΝΙΚΟΥ ΔΙΑΓΩΝΙΣΜΟΥ
Ο διαγωνισμός θα διεξαχθεί με την ανοικτή διαδικασία του άρθρου 27 του ν. 4412/16.
Οι οικονομικοί φορείς που συμμετέχουν στη διαδικασία σύναψης της παρούσας σύμβασης απαιτείται να ασκούν δραστηριότητα συναφή με το αντικείμενο της σύμβασης. 
Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά μητρώα ή εμπορικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η Αναθέτουσα Αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος.
Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά ή εμπορικά μητρώα. 
Οι εγκατεστημένοι στην Ελλάδα οικονομικοί φορείς θα πρέπει να είναι εγγεγραμμένοι στο οικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία.
Όσον αφορά την οικονομική και χρηματοοικονομική επάρκεια για την παρούσα διαδικασία σύναψης σύμβασης, οι οικονομικοί φορείς απαιτείται να διαθέτουν μέσο γενικό ετήσιο κύκλο εργασιών κατά τα έτη 2021, 2022 και 2023 ή, αν η έναρξη της δραστηριότητάς τους είναι πιο πρόσφατη, για όσο διάστημα δραστηριοποιούνται, τουλάχιστον το 150% του συνόλου του προϋπολογισμού του διαγωνισμού, μη συμπεριλαμβανομένου ΦΠΑ. Στην περίπτωση κατά την οποία ο ισολογισμός του 2023 δεν έχει δημοσιευθεί, οι διαγωνιζόμενοι υποβάλλουν ισοζύγιο μηνός Δεκεμβρίου 2023. Το ισοζύγιο αυτό πρέπει να συνοδεύεται από κατάσταση στην οποία θα εμφανίζεται ο Συνολικός Κύκλος Εργασιών για τη χρήση 2023 και από ποιους λογαριασμούς του ισοζυγίου αποτελείται αυτός.
Η οικονομική και χρηματοοικονομική επάρκεια που απαιτείται κατά τα ανωτέρω, μπορεί να καλύπτεται είτε αθροιστικά από μέλη της ένωσης ή κοινοπραξίας είτε από ένα μόνο μέλος αυτής.
Οι υποψήφιοι οικονομικοί φορείς θα πρέπει επίσης να διαθέτουν κατάλληλη Ομάδα Έργου με τεκμηριωμένη εμπειρία ως εξής:
-	Α. Ομάδα διοίκησης έργου
•	έναν (1) Υπεύθυνο Έργου τριτοβάθμιας εκπαίδευσης, με 15ετή τουλάχιστον επαγγελματική εμπειρία σε Διαχείριση Έργων Πληροφορικής και Πιστοποίηση PMI ή PM2 ή PRINCE2 ή ισοδύναμο στη Διαχείριση Έργων. Ο Υπεύθυνος έργου πρέπει να απασχολείται από τον οικονομικό φορέα με σχέση εξαρτημένης εργασίας.
•	έναν (1) Αναπληρωτή Υπεύθυνο Έργου τριτοβάθμιας εκπαίδευσης, με 10ετή τουλάχιστον επαγγελματική εμπειρία σε Διαχείριση Έργων Πληροφορικής και Πιστοποίηση PMI ή PM2 ή PRINCE2 στη Διαχείριση Έργων. Ο Αναπληρωτής Υπεύθυνος έργου πρέπει να απασχολείται από τον οικονομικό φορέα με σχέση εξαρτημένης εργασίας.
•	έναν (1) Τεχνικό Υπεύθυνο Έργου τριτοβάθμιας εκπαίδευσης θετικής κατεύθυνσης, με 10ετή τουλάχιστον επαγγελματική εμπειρία σε Διαχείριση Έργων Πληροφορικής περιλαμβανομένης εμπειρίας διαχείρισης σε τουλάχιστον 3 έργα Ψηφιακών Εκθέσεων / Μουσείων.
•	Έναν (1) Επιστημονικό Υπεύθυνο Έργου απόφοιτο Πανεπιστημιακής Εκπαίδευσης σε σχόλη ανθρωπιστικών επιστημών και  με μεταπτυχιακή εξειδίκευση στη διοίκηση επιχειρήσεων (MBA) και 10ετή  επαγγελματική εμπειρία σε αντίστοιχα με το προκηρυσσόμενο έργο ήτοι την διαχείριση έργων ψηφιακής προβολής στους τομείς του Πολιτισμού ή και Τουρισμού. 
•	Έναν (1) Αναπληρωτή Επιστημονικό Υπεύθυνο Έργου πτυχιούχο σχολής ανθρωπιστικών επιστημών με μεταπτυχιακή εξειδίκευση στα πληροφοριακά συστήματα και με 10ετή εμπειρία στην υλοποίηση έργων ψηφιακής προβολής στους τομείς του Πολιτισμού ή και Τουρισμού.
Β. Ομάδα υλοποίησης έργου
•	Τέσσερις (4) πτυχιούχους Πληροφορικής με τεκμηριωμένη εμπειρία στη δημιουργία δικτυακών τόπων και ψηφιακών εφαρμογών στους τομείς της Πολιτιστικής Κληρονομιάς και της Τουριστικής προβολής. 
•	Τέσσερις (4) πτυχιούχους των τμημάτων Ιστορίας-Αρχαιολογίας με τεκμηριωμένη επαγγελματική εμπειρία σε έργα ανάπτυξης δικτυακών τόπων που να σχετίζονται με την ανάδειξη πολιτιστικής κληρονομιάς ή/και τουριστικής προβολής. 
•	Έναν (1) γραφίστα / Industrial designer με πενταετή εμπειρία στο σχεδιασμό ψηφιακών εφαρμογών. 
•	Έναν (1) Φωτογράφο με τεκμηριωμένη τριετή  εμπειρία στην φωτογράφιση πολιτιστικών χώρων. 
•	Έναν (1) σχεδιαστή πολυμέσων με ειδικότητα στο 3d animation και στις εφαρμογές επαυξημένης και εικονικής πραγματικότητας και τεκμηριωμένη 5ετή εμπειρία. 
•	Έναν (1) πτυχιούχο Αρχιτέκτονα με  μεταπτυχιακές σπουδές και αποδεδειγμένη εμπειρία στη χρήση ψηφιακών εργαλείων για τον σχεδιασμό και την τρισδιάστατη μοντελοποίηση 
•	Ένα (1) Πτυχιούχο ανθρωπιστικών επιστημών με μεταπτυχιακή εξειδίκευση στη Μουσειολογία και τεκμηριωμένη εμπειρία στο σχεδιασμό και υλοποίηση ψηφιακών εκπαιδευτικών εφαρμογών 
•	Ένα (1) Υπεύθυνο ψηφιοποίησης - ψηφιακής επεξεργασίας, ηχητικού  υλικού με πενταετή     επαγγελματική εμπειρία  στο χώρο του ψηφιοποίησης και ψηφιακής επεξεργασίας ηχητικού υλικού που αφορά αρχεία παραδοσιακής  και λαϊκής μουσικής.  
•	Τέσσερις (4) αρχειονόμους/βιβλιοθηκονόμους με τεκμηριωμένη  εμπειρία σε τεκμηρίωση Dublin Core / Marc. 
Τα φυσικά πρόσωπα που δηλώνονται από τον προσφέροντα στην Ομάδα Έργου δύνανται να απασχολούνται με εξαρτημένη σχέση εργασίας ή σύμβαση ανεξαρτήτων υπηρεσιών, η οποία είναι σε ισχύ, ήδη κατά τον χρόνο υποβολής της προσφοράς. Στην τελευταία αυτή περίπτωση θεωρούνται ίδιοι πόροι του οικονομικού φορέα και όχι τρίτοι δανείζοντες και δεν απαιτείται εκ μέρους τους η υποβολή ΕΕΕΣ και των σχετικών αποδεικτικών μέσων.
Η σύμβαση θα ανατεθεί με το κριτήριο της πλέον συμφέρουσας από οικονομική άποψη προσφοράς, βάσει της βέλτιστης σχέσης ποιότητας – τιμής.